Referat fra bestyrelsesmøde 01.07.2007
Til stede.

Martin F, Martin S, Asger, Malene, Bent, Hans Ole & Narandi.

Mødet startede kl. 18.00 og sluttede kl. 20.00
1 Referat fra sidst blev godkendt og underskrevet.(Anders´ underskrift mangler)
2. Dagsorden godkendt. 
3. Viceværtens arbejde.

· Carsten Almind deltager i dette møde.

· Carsten og Martin Skibye skal snakke sammen om opgaverne omkring R-98.

· Carstens´ timer (3 timer dagligt) bliver primært brugt til at samle affald.

· Der er meget sten og grus, som Schaumann egentligt skulle fjerne. De siger at det skal ligge der i meget lang tid. Det har det også gjort (snart 1 år) Vi mener at det er dem der skal varetage opgaven med at fjerne dette.

4. Skraldestativerne.

· Der mangler bagbeklædning til alle renovationsskurene. Schaumann mente ikke dette var nødvendigt, men vi har krav på det ifølge de oprindelige tegninger, hvorfor vi fastholder dette krav, som de så har lovet at efterkomme.

5. Skur til maskiner.

· Det skur de har bygget til viceværtens maskiner er mindre end på tegningerne. Dette vil vi følge op på, idet vi har brug for pladsen. Vi vil kræve at de laver det om, til de oprigtige størrelsesforhold.

6. Flagstænger.

· Vi har fået sat en flagstang op ved indgangen til Ox. Ha. Der er en flagstang mere, og den vil vi gerne have sat op overfor den anden. Asgar snakker med KPC om dette.

7. Affaldssortering.
· Der er stadigvæk MANGE der IKKE overholder vores affaldssortering. Nu vil Carsten sætte skilte op og se om det hjælper. Der er også folk der sætter deres skrald VED SIDEN AF skraldespanden, SELVOM at der er plads i skraldespanden ????

· Storskrald sætter man  i de åbne rim nede ved indgangen, så sørger Carsten for at få det fjernet.

· Flasker afleveres i flaskecontaineren, der står ca. midt på parkeringspladsen. Den bliver tømt hver 8. uge.

· Papir og aviser i papircontaineren
· Pap i papcontaineren
· Skrald i skraldecontainerene.

· Vi har nu det antal skraldespande vi har krav på i forhold til hvor mange vi bor i Ox.Ha. (131 L. pr. husstand = 16 skraldecontainere)

8. Økonomi.

· Anders deltog ikke i mødet hvorfor der ikke er nyt under dette punkt.

9. Graffiti.

· Der er malet graffiti på flere huse.

· Martin Frese giver Carsten farvekoden på det hvide som husene er pudset op med. Så vil Carsten sørge for at male graffiti over hurtigst muligt. Vi undersøger om husene kan tåle højtryksspoling.

· Husene er altså ikke malet. KUN hvis der har været en skade på huset er det blevet malet. Det er derfor der er de hvide uregelmæssigheder på mange af husene.

· Telefonnummeret til Carsten er på vores hjemmeside.

10. Skiltning i Ox.Ha.

· Brandmyndighederne og politiet har pålagt Schaumann at få sat parkering forbudt skilte + markering af vendeplads op. Det betyder at det alligevel ikke er grundejerforeningen der skal betale for dette, som Schaumann har sagt til os.

· Der skal også markeres med gult foran de 2 indkørsler til Ox.Ha .

· Gennemgang af etape 3 gennemgår vi til næste bestyrelsesmøde.

· Bent tager derfor mangellisterne med til dette møde.

· Alt omkring udendørs gennemgang overføres til næste bestyrelsesmøde.

11. Legeplads.
· Vi er delt i 2 grupper i legepladsgruppen, der hver tager os af at udarbejde alt omkring 2 forskellige legepladser. Vi har kun materialet fra den ene gruppe (Go leg) Men der er møde i legepladsgruppen i denne uge.

· Vi præsenterede den ene legeplads + boldbane for bestyrelsen og aftalte at Bent snarest muligt lave økonomiske oplæg omkring legeplads og boldbane.

12. Informationsmateriale om legeplads + boldbane.

· Der vil i nærmeste fremtid blive omdelt faktuelt materiale omkring de 2 forslag der vil blive opstillet til Generalforsamlingen den 21 marts 2007.

· Bestyrelsen syntes det er ærgerligt at legepladsgruppen ikke valgte at holde et informationsmøde om de 2 legepladser, men håber at materialet kan gøre at punktet ikke kommer til at tage uforholdsmæssigt lang tid til generalforsamlingen.

13. Hjemmesiden.

· Der mangler referater for december 06 + januar07. Frese tjekker op på dette hurtigst muligt.

· Narandi har sendt referatet fra sidste generalforsamling til Frese, således at han kan få tilføjet de punkter under husorden der blev besluttet.

14. Renskrivning af vedtægterne for grundejerforeningen Ox.Ha.

· Anders, Bent og Martin Skibye mødes inden næste bestyrelsesmøde og laver udkast til disse. Dette således at vi kan have dem med til beslutning på generalforsamlingen.

15. Fælleshuset.

· Der er nu bestilt borde, stole, service, rengøringsgenstande etc.26 februar ankommer møblerne.

· Vi har overtaget huset, men det er ikke færdiglavet!

Havemøbler til fælleshuset.

· Alle i bestyrelsen kikker på dette og indhenter tilbud.

Haveskur til fælleshuset.

· Vil vi gerne have bygget, netop til at stille havemøbler ind i. Asgar undersøger dette.

Bestilling af fælleshus.
· Det er KUN Asgar man kan henvende sig til omkring dette. Altså ikke andre i bestyrelsen.

· Skriv eller mail til Asgar. Han bor i hus nr. 33.

Husorden til fælleshuset.

· Hans Ole har lavet et udkast til en husorden til fælleshuset. Vi gennemgik denne, og fandt et par ting der skulle justeres. Hans Ole tager det nye udkast med til næste bestyrelsesmøde

Lejekontrakt.

· Vi udarbejder en lejekontrakt som lejerne underskriver.

Næste bestyrelsesmøde er 01.03.2007. kl. 18.30 i fælleshuset.
Referent; Narandi Linnebjerg Oxbøll.

